Publication: Magyar Közlöny
Issue: MK-2002-33 (Year: 2002, Number: 33)
Era: 1990-2004
Section: Munka Törvénykönyvérõl szóló 1992. évi XXII. törvény
Paragraph Index: 421

52. § (1) A Gyvt. 72. §-a (1) bekezdésének felvezetõ mondata és b) pontja helyébe a következõ rendelkezés lép: „(1) Ha a gyermek felügyelet nélkül marad vagy testi, értelmi, érzelmi és erkölcsi fejlõdését családi környezete vagy önmaga súlyosan veszélyezteti, és emiatt azonnali elhelyezése szükséges, a települési önkormányzat jegyzõje, a gyámhivatal, valamint a határõrség, a rendõrség, az ügyészség, a bíróság, a büntetés-végrehajtási intézet parancsnoksága (a továbbiakban: beutaló szerv) a gyermeket ideiglenesen” „b) a legközelebbi ideiglenes hatállyal elhelyezett gyermekek ellátását is biztosító nevelõszülõnél, vagy ha erre nincs lehetõség — az ideiglenes hatályú elhelyezés biztosítására is kijelölt — gyermekotthonban helyezi el, és errõl haladéktalanul értesíti az illetékes gyámhivatalt, illetve a külföldi állampolgárságú gyermek esetében Budapest Fõváros V. Kerület Gyámhivatalát.”

Source: https://magyarkozlony.hu/hivatalos-lapok/5ec6672746c6ac5d7cbb0175e5502414821871f9/dokumentumok/830b1e9735833e79eaf98358a31831eb26bb6b3f/letoltes